หลอกสาวถ่ายเปลือย โปรดิวเซอร์ ทีวี ทำเพจเป็นหญิง
ลวงพาเข้าวงการ แล้วเอาไปขาย,ชุดสืบสวน ไทแคค บุกรวบผู้ช่วยโปรดิวเซอร์โทรทัศน์ช่องดัง ตั้งขบวนการเอารูปหญิงสาวหน้าตาดีเปิดเพจเฟซบุ๊กปลอม เข้าไปตีสนิทเหยื่อหญิงสาว พริตตี้และนางแบบ ชักชวนเข้าวงการบันเทิง แต่ต้องถ่ายคลิปลับโป๊เปลือยส่งมาเป็นตัวอย่าง เบื้องต้นจะได้เงินค่าตอบแทนหลักพันถึงหลักหมื่นบาท หลังจากนั้นเอาคลิปไปลงขายในดาร์กเว็บ เหยื่อบางรายถูกแบล็กเมล์ซ้ำว่าจะเอาคลิปไปแฉ ถ้าไม่ส่งคลิปลับใหม่มาให้ โดนล็อกตัวได้พร้อมของกลางเพียบ เร่งขยายผลผู้ร่วมขบวนการ ส่อโดนข้อหาหนักค้ามนุษย์เพิ่มเติม เพราะมีเหยื่ออายุต่ำกว่า 18 ปีมากกว่า 2 คนแล้ว,ขบวนการแสบอ้างเป็นหญิงเป็นเพจหลอกเหยื่อสาวเปลื้องผ้าถ่ายคลิปขายตลาดมืด เปิดเผยขึ้นเมื่อวันที่ 8 มิ.ย. มีรายงานว่า คณะทำงานปราบปรามการล่วงละเมิดทางเพศต่อเด็กทางอินเตอร์เน็ต สำนักงานตำรวจแห่งชาติ (ตร.) หรือ TICAC (Thailand Internet Crimes Against Children) หรือไทแคค นำโดย พล.ต.อ.สุชาติ ธีระสวัสดิ์ จเรตำรวจแห่งชาติ (จตช.) และ พล.ต.ท.สัญชัย สุนทรบุระ ผบช.สทส. สั่งการให้ พ.ต.อ.ฐากูร นิ่มสมบูรณ์ รอง ผบก.ปคม. พ.ต.อ.มารุต กาญจนขันธกุล ผกก.1 บก.ปคม. และ พ.ต.ท.สุกฤต มังคละสวัสดิ์ รอง ผกก.ป.สน.ท่าข้าม พร้อมกำลังตำรวจ บก.ปคม.และบก.น.9 จับกุมนายกมลศักดิ์ ฉันทะสิงห์ อายุ 27 ปี ผู้ช่วยโปรดิวเซอร์และพนักงานกราฟิกดีไซน์รายการโทรทัศน์แห่งหนึ่ง ความผิดฐานครอบครองสื่อลามกอนาจารเด็ก เพื่อแสวงหาประโยชน์ทางเพศ สำหรับตนเองหรือผู้อื่น เพื่อความประสงค์แห่งการค้า หรือโดยการค้า เพื่อการแจกจ่ายหรือเพื่อการแสดงอวดแก่ประชาชน ทำ ผลิต มีไว้ นำเข้า หรือยังให้นำเข้าในราชอาณาจักร ส่งออกหรือยังให้ส่งออกไปนอกราชอาณาจักร พาไปหรือยังให้พาไปหรือทำให้แพร่หลายโดยประการใดๆ,ชุดสืบสวนหน่วยไทแคค ติดตามจับกุมผู้ ต้องหาได้ที่ห้องเลขที่ 88/597 อาคารบี ยูดีไลท์ แอท ตลาดพลู สเตชั่น คอนโดมิเนียม ถนนรัชดาภิเษก แขวงดาวคะนอง เขตธนบุรี กทม. พร้อมของกลางอุปกรณ์คอมพิวเตอร์ และคลิปลับโป๊เปลือยของเหยื่อสาวจำนวนมาก,การจับกุมครั้งนี้สืบเนื่องจากนายกมลศักดิ์พร้อมพวก เปิดเพจเฟซบุ๊กระบุว่าตัวเองเป็นผู้หญิง นำรูปภาพหญิงสาวหน้าตาดีมาเป็นรูปโปรไฟล์เข้าไปทักทายทำความรู้จักตีสนิทกับหญิงสาวหน้าตาดี พริตตี้ นางแบบ และเด็กสาวมีทั้งอายุต่ำกว่า 18 ปี และเกิน 18 ปีหลายราย ก่อนออกอุบายขอให้ถ่ายภาพวาบหวิวลงคลิปวิดีโอลับส่วนตัว ส่งมาให้ทางอินบล็อก อ้างว่าจะเอาไปให้ลูกค้าดูเพื่อติดต่องานนางแบบ บางรายอ้างว่าจะชักชวนเข้าสู่วงการบันเทิง เสนอค่าใช้จ่ายให้ตั้งแต่หลักพันถึงหลักหมื่นบาท หลังจากเจรจาตกลงกันแล้ว หญิงสาวบางรายยอมส่งคลิปวิดีโอลับส่วนตัวไปให้ ผู้ต้องหาจะทำทีขอเลขบัญชีธนาคารของเหยื่อเพื่อโอนเงินให้ พอเหยื่อส่งเลขบัญชีไปผู้ต้องหาจะบล็อกเฟซบุ๊กทันที จากนั้นติดต่อไม่ได้อีกเลย แต่บางรายถูกข่มขู่ให้ส่งรูปโป๊เปลือยไปให้เพิ่มอีก ถ้าไม่ส่งให้จะนำภาพและคลิปลับของผู้เสียหายที่เคยส่งมาให้ไปประจานในโลกโซเชียล,หลังจากนั้นหญิงสาวผู้เสียหายพบว่า มีภาพและคลิปโป๊ของตนไปปรากฏในเว็บไซต์ขายคลิปและรูปโป๊เปลือยชื่อดัง จึงรวมตัวกันเข้าแจ้งความร้องทุกข์กับคณะทำงานปราบปรามการล่วงละเมิดทางเพศต่อเด็กทางอินเตอร์เน็ต สำนักงานตำรวจแห่งชาติ พล.ต.ท.สัญชัย สุนทรบุระ ผบช.สทส. สั่งการให้ พ.ต.อ.ฐากูร นิ่มสมบูรณ์ รอง ผบก.ปคม.นำชุดสืบสวนเข้าตรวจสอบแกะรอยหาตัวผู้ต้องหา พบว่าผู้ก่อเหตุคือ นายกมลศักดิ์พร้อมพวกอีก 2-3 คน จึงนำกำลังพร้อมหมายค้นศาลอาญาธนบุรี เข้าตรวจค้นห้องพักที่คอนโดฯดังกล่าว พบของกลางหลายรายการ อาทิ ไอแพดโปร สีเงิน ขนาด 256 GB จำนวน 1 เครื่อง โทรศัพท์มือถือไอโฟน 10 จำนวน 1 เครื่อง และฮาร์ดดิสก์ ชุดสืบสวนตรวจยึดนำกลับไปตรวจสอบข้อมูลเพื่อเป็นหลักฐาน จากนั้นขยายผลไปตรวจค้นที่ทำงานของนายกมลศักดิ์ พบคลิปวิดีโอภาพลับของผู้เสียหายในคอมพิวเตอร์และโทรศัพท์มือถืออีกจำนวนมาก,รายงานข่าวแจ้งด้วยว่า จากการตรวจสอบบัญชีธนาคารที่ผู้ต้องหาใช้รับโอนเงินจากการขายคลิปลับและภาพเปลือยของเหยื่อในเว็บไซต์ ปรากฏว่า นายกมลศักดิ์มีเงินในบัญชีที่ได้จากการนำภาพคลิปผู้เสียหายไปจำหน่ายจำนวนมาก หลังจับกุมชุดทำงานขออำนาจศาลฝากขังที่เรือนจำพิเศษธนบุรีโดยคัดค้านการประกันตัว นอกจากนี้ คณะทำงานปราบปรามการล่วงละเมิดทางเพศต่อเด็กทางอินเตอร์เน็ต สำนักงานตำรวจแห่งชาติ กำลังอยู่ระหว่างขยายผลผู้ร่วมขบวนการอีก 2-3 คน เบื้องต้นขบวนการนี้ก่อเหตุมาแล้ว 3 ปีมีผู้เสียหายหลายสิบคน และในจำนวนนี้มีเด็กอายุต่ำกว่า 18 ปีมากกว่า 2 คน หลังจากนี้จะแจ้งข้อกล่าวหาความผิดค้ามนุษย์เพิ่มเติมต่อไป
ชุดสืบสวน ไทแคค บุกรวบผู้ช่วยโปรดิวเซอร์โทรทัศน์ช่องดัง ตั้งขบวนการเอารูปหญิงสาวหน้าตาดีเปิดเพจเฟซบุ๊กปลอม เข้าไปตีสนิทเหยื่อหญิงสาว พริตตี้และนางแบบ ชักชวนเข้าวงการบันเทิง
ผู้ช่วยโปรดิวเซอร์,หลอกสาว,ถ่ายคลิปโป๊,แบล็กเมล์,ขายคลิปโป๊,หลอกพริตตี้,ข่าวหน้า1